**РЕПУБЛИКА СРПСКА**

**ВЛАДА**

**ПРИЈЕДЛОГ**

**(по хитном поступку)**

**ЗАКОН**

**О ПЛАТАМА ЗАПОСЛЕНИХ ЛИЦА У ЈАВНИМ УСТАНОВАМА У**

**ОБЛАСТИ ЗДРАВСТВА РЕПУБЛИКЕ СРПСКЕ**

**Бања Лука, март 2025. године**

**ПРИЈЕДЛОГ**

**(по хитном поступку)**

**ЗАКОН**

**О ПЛАТАМА ЗАПОСЛЕНИХ ЛИЦА У ЈАВНИМ УСТАНОВАМА У**

**ОБЛАСТИ ЗДРАВСТВА РЕПУБЛИКЕ СРПСКЕ**

# ГЛАВА I

# ОСНОВНЕ ОДРЕДБЕ

Члан 1.

Овим законом уређује се начин утврђивања плата запослених лица у јавним установама у области здравства Републике Српске (у даљем тексту: запослени).

Члан 2.

(1) Одредбе овог закона односе се и на запослене у јавним здравственим установама апотекама.

(2) Овај закон може се примијенити и на запослене у приватним здравственим установама.

Члан 3.

(1) Плата зaпoслeних састоји сe од основне плате, увећања плате и накнада прописаних овим законом.

(2) Плата из става 1. овог члана представља бруто плату.

(3) У свим елементима који чине плату из става 1. овог члана садржани су порез на доходак и доприноси.

(4) Запослени чија се плата финансира из буџета Републике Српске и који су у радном односу на неодређено вријеме имају право на пензијски допринос за добровољно пензијско осигурање у складу са прописима којима се уређује област добровољних пензијских фондова и пензијских планова, а чију висину утврђује Влада Републике Српске (у даљем тексту: Влада) посебном одлуком.

(5) Запослени чија се плата финансира из јавних средстава Републике Српске могу остварити право на пензијски допринос за добровољно пензијско осигурање у складу са прописима којима се уређује област добровољних пензијских фондова и пензијских планова, а чију висину утврђује јавна здравствена установа посебном одлуком.

Члан 4.

(1) Право на плату остварује се даном ступања на рад.

(2) Право на плату престаје даном престанка радног односа.

Члан 5.

(1) Запослени имају право на плату из члана 3. овог закона, која се исплаћује у текућем мјесецу за претходни мјесец.

(2) Средства за бруто плате обезбјеђују се из остварених прихода здравствене установе.

Члан 6.

(1) Основна плата обрачунава се и исказује мјесечно за пуно радно вријеме, према радном мјесту и одговарајућој платној групи, платној подгрупи и платном разреду.

(2) Основна плата из става 1. овог члана је производ цијене рада као израза вриједности за најједноставнији рад и коефицијента утврђеног према платној групи, платној подгрупи и платном разреду у складу са сложеношћу послова радног мјеста.

(3) Увећање основне плате за сваку навршену годину стажа осигурања износи:

1) до навршених 25 година 0,3%,

2) након навршених 25 година свака наредна година 0,5%.

(4) Накнаде за топли оброк, зимницу, огрjев и регрес урачунате су у износ основне плате из става 2. овог члана и не могу се посебно исказивати.

(5) Основна плата утврђена у складу са ставом 2. овог члана не може бити нижа од утврђене најниже плате у Републици Српској, односно у том случају се као основна плата примјењује износ најниже плате у Републици Српској утврђене важећом одлуком за односни обрачунски период.

Члан 7.

(1) Цијена рада је израз вриједности за најједноставнији рад и основ за обрачун основне плате.

(2) Влада у току израде буџета Републике Српске и финансијског плана Фонда здравственог осигурања Републике Српске (у даљeм тексту: Фонд) сваке године са представницима репрезентативног синдиката у области здравства води преговоре о цијени рада за наредну годину.

(3) Акт о цијени рада потписују предсједник Владе и предсједник репрезентативног синдиката у области здравства.

(4) Акт из става 3. овог члана објављује се у „Службеном гласнику Републике Српске“.

Члан 8.

Начин утврђивања и исплате плата запосленог зависе од радног мјеста, платне групе, подгрупе и разреда.

# ГЛАВА II

# ПЛАТНИ КОЕФИЦИЈЕНТИ

## 1. Прва платна група

Члан 9.

У прву платну групу разврставају се директори здравствених установа секундарног и терцијарног нивоа и примарног нивоа са платним коефицијентима, и то:

1) секундарни и терцијарни ниво:

1. директор здравствене установе која има више од 2.000 запослених .................... 51,07;

2. директор здравствене установе која има од 1.000 до 2.000 запослених ............... 41,60;

3. директор здравствене установе која има од 500 до 1.000 запослених .................. 39,42;

4. директор здравствене установе која има до 500 запослених …............................... 35,61;

2) примарни ниво:

1. директор дома здравља са више од 100 тимова породичне медицине ….............. 39,42;

2. директор дома здравља од 50 до 100 тимова породичне медицине ...................... 35,61;

3. директор дома здравља од 10 до 50 тимова породичне медицине …..................... 33,69;

4. директор дома здравља од четири до десет тимова породичне медицине ........... 31,79;

5. директор дома здравља до четири тима породичне медицине .….......................... 27,87;

3) за директора јавне здравствене установе апотеке примјењује се коефицијент директора дома здравља основаног у јединици локалне самоуправе у којој се оснива и апотека.

## 2. Друга платна група

Члан 10.

(1) У другу платну групу разврставају се плате радника са посебним овлашћењима и одговорностима: замјеник директора, савјетник директора, помоћник директора и руководиоци основних и унутрашњих организационих јединица које распоређује директор.

(2) Запослени из става 1. овог члана разврставају се у платне подгрупе на основу радног мјеста, руковођења, сложености и одговорности, и то:

1) прва платна подгрупа:

1. замјеник директора ..……………………………..…... 90% коефицијента који одређује основну плату директора;

2) друга платна подгрупа:

1. помоћник директора, савјетник директора ……....… 85% коефицијента који одређује основну плату директора;

3) трећа платна подгрупа:

1. руководилац основне организационе јединице ………. просјечан коефицијент радника са високом стручном спремом (ВСС) те организационе јединице увећан за 20%;

4) четврта платна подгрупа:

1. руководилац унутрашње организационе јединице …..…… основна плата увећана за 5%;

5) пета платна подгрупа:

1. главна сестра здравствене установе са високом стручном спремом ………… основна плата увећана за 5%;

2. главна сестра здравствене установе са

вишом стручном спремом ……………………………………...…........... коефицијент 18,59;

3. главна сестра здравствене установе са

средњом стручном спремом ….……………………….............................. коефицијент 17,75;

6) шеста платна подгрупа:

1. главна сестра организационе јединице .…........................................... коефицијент 16,50.

## 3. Трећа платна група

Члан 11.

За утврђивање плата запослених који не руководе основним, нити унутрашњим организационим јединицама, одређује се платни коефицијент, и то за:

1) високо образовање у петогодишњем, односно шестогодишњем трајању (супспецијалиста) ………….………….................................................. од 26,70 до 28,64;

2) високо образовање у петогодишњем, односно шестогодишњем трајању (специјалиста) ………………….…….................................................... од 24,72 до 26,70;

3) високо образовање у петогодишњем, односно шестогодишњем

трајању …………………………………................................................. од 19,58 до 21,55.

## 4. Четврта платна група

Члан 12.

За утврђивање плата запослених који не руководе основним, нити унутрашњим организационим јединицама одређује се платни коефицијент како слиједи:

1) за раднике на пословима који су у непосредној вези са пружањем здравствене заштите:

1. високо образовање у четворогодишњем трајању ...................... од 18,73 до 20,71;
2. високо образовање у трогодишњем трајању…............................ од 18,57 до 20,53;

2) за раднике на пословима који нису у непосредној вези са пружањем здравствене заштите:

1. високо образовање у четворогодишњем трајању ..…................ од 18,73 до 20,71;
2. високо образовање у трогодишњем трајању……....................... од 18,57 до 20,53.

## 5. Пета платна група

Члан 13.

У пету платну групу разврставају се радници на пословима здравствене његе, бабинске његе и другим пословима који су у непосредној вези са пружањем здравствене заштите, а одређује се платни коефицијент како слиједи:

1) виша школска спрема ......................................................................................15,03 до 16,10;

2) средња стручна спрема у четворогодишњем трајању ..................................12,83 до 14,28.

## 6. Шеста платна група

Члан 14.

У шесту платну групу разврставају се радници на административним, техничким и другим пословима који нису у непосредној вези са пружањем здравствене заштите, а одређује се платни коефицијенти како слиједи:

1) виша школска спрема .................................................................. од 13,73 до 14,81;

2) средња стручна спрема у четворогодишњем трајању.............. од 11,52 до 12,98.

## 7. Седма платна група

Члан 15.

У седму платну групу разврстава се радник са висококвалификованим образовањем (ВКВ), а платни коефицијент се одређује од 12,57 до 12,98.

## 8. Осма платна група

Члан 16.

У осму платну групу разврставају се:

1. радно мјесто квалификованог радника (КВ) …………….……….......................9,83;
2. средња стручна спрема (ССС) са најмање три године школовања………........9,83.

## 9. Девета платна група

Члан 17.

У девету платну групу разврстава се полуквалификовани радник, а платни коефицијент је9,27.

## 10. Десета платна група

Члан 18.

У десету платну групу разврстава се неквалификовани радник, а платни коефицијент је 9,27.

Члан 19.

(1) Трећа платна група из члана [11](http://www.podaci.net/_verzija33/rezultati.php#clan300000010). тачка 1) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред ………..……………………….…………….…......................... 26,70;

2) други платни разред ..……………………………….…………………......................27,68;

3) трећи платни разред .………………..…………….…………………..…….............. 28,64.

(2) Трећа платна група из члана [11](http://www.podaci.net/_verzija33/rezultati.php#clan300000010). тачка 2) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред ................................................................................................... 24,72;

2) други платни разред ................................................................................................. 25,72;

3) трећи платни разред .................................................................................................. 26,70.

(3) Трећа платна група из члана 11. тачка 3) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред .................................................................................................... 19,58;

2) други платни разред ................................................................................................... 20,57;

3) трећи платни разред ................................................................................................... 21,55.

Члан 20.

(1) Четврта платна група из члана 12. став 1. тачка1) овог закона дијели се у три платна разреда и за обрачун плата утврђују се сљедећи платни коефицијенти:

1. први платни разред ….............................................................................................. 18,73;
2. други платни разред ................................................................................................ 19,73;
3. трећи платни разред ................................................................................................. 20,71.

(2) Четврта платна група из члана 12. став 1. тачка 2) овог закона дијели се у три платна разреда и за обрачун плата утврђују се сљедећи платни коефицијенти:

1. први платни разред ….............................................................................................. 18,57;
2. други платни разред ................................................................................................ 19,55;
3. трећи платни разред ................................................................................................. 20,53.

(3) Четврта платна група из члана 12. став 2. тачка 1) овог закона дијели се у три платна разреда и за обрачун плата утврђују се сљедећи платни коефицијенти:

1. први платни разред .................................................................................................. 18,73;
2. други платни разред ................................................................................................ 19,73;
3. трећи платни разред ................................................................................................. 20,71.

(4) Четврта платна група из члана 12. став 2. тачка 2) овог закона дијели се у три платна разреда и за обрачун плата утврђују се сљедећи платни коефицијенти:

1. први платни разред ..................................................................................................18,57;
2. други платни разред ................................................................................................ 19,55;
3. трећи платни разред ................................................................................................ 20,53.

Члан 21.

(1) Пета платна група из члана [13](http://www.podaci.net/_verzija33/rezultati.php#clan300000012). тачка 1) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред ........................................................................................................15,03;

2) други платни разред .......................................................................................................15,57;

3) трећи платни разред .......................................................................................................16,10.

(2) Пета платна група из члана [13](http://www.podaci.net/_verzija33/rezultati.php#clan300000012). тачка 2) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред ........................................................................................................12,83;

2) други платни разред .......................................................................................................13,89;

3) трећи платни разред ……...............................................................................................14,28.

Члан 22.

(1) Шеста платна група из члана [14](http://www.podaci.net/_verzija33/rezultati.php#clan300000013). тачка 1) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред ................................................................................................. 13,73;

2) други платни разред ................................................................................................14,27;

3) трећи платни разред ................................................................................................ 14,81.

(2) Шеста платна група из члана [14](http://www.podaci.net/_verzija33/rezultati.php#clan300000013). тачка 2) овог закона дијели се у три платна разреда и за обрачун плата утврђују се сљедећи платни коефицијенти:

1) први платни разред …...............................................................................................11,52;

2) други платни разред ................................................................................................12,57;

3) трећи платни разред ................................................................................................ 12,98.

Члан 23.

Седма платна група из члана 15. овог закона дијели се у два платна разреда и за обрачун плата утврђују се сљедећи платни коефицијенти:

1) први платни разред .................................................................................................12,57;

2) други платни разред ................................................................................................ 12,98.

Члан 24.

Директор здравствене установе утврђује платну групу, подгрупу и разред за сваког запосленог уговором о раду.

Члан 25.

Ако је за радно мјесто прописан посебан услов, доктор наука или магистар наука, основна плата радника за то радно мјесто увећава се за 10% за доктора наука и 5% за магистра наука.

Члан 26.

Уколико запослени ради са непуним радним временом, у складу са посебним законом или другим прописима, основна мјесечна плата одређује се сразмјерно времену проведеном на раду.

Члан 27.

Основна плата приправника са високом, вишом или средњом стручном спремом утврђује се у износу од 80% основне плате платне групе одговарајуће стручне спреме.

# ГЛАВА III

# НАКНАДА ПЛАТА И ДРУГА ПРИМАЊА ПО ОСНОВУ РАДА

Члан 28.

Приправност и дежурство у здравственој установи уводи се само у случају ако се редовним распоредом не може обезбиједити здравствена заштита током 24 часа.

Члан 29.

(1) Директор здравствене установе утврђује потребу за увођењем приправности.

(2) Накнада за приправност утврђује се тако да:

1) у случају када запослени у периоду приправности није обављао радне задатке (пасивна приправност), накнада за приправност износи до 1,5% основне плате за дан приправности сразмјерно времену проведеном у приправности,

2) у случају када је запослени у периоду приправности обављао радне задатке (активна приправност), накнада за приправност износи до 2,5% основне плате за дан приправности сразмјерно времену проведеном на раду у приправности.

Члан 30.

(1) Накнада за дежурство у установама секундарног и терцијарног нивоа утврђује се тако да:

1) понедјељком, уторком, сриједом и четвртком износи 5,0% од основне плате запосленог, а обрачунава се на сљедећи начин:

1. првих осам часова обрачунава се као редован рад,

2. других осам часова обрачунава се као редован рад, јер запослени одрађује сљедећи радни дан,

3. трећих осам часова дежурства (ноћних) обрачунава се у паушалном износу у висини од 5,0% од основне плате запосленог,

2) петком, суботом и недјељом накнада за дежурство износи 7,8% од основне плате запосленог, а обрачунава се на сљедећи начин:

1. првих осам часова обрачунава се као редован радни дан,

2. осталих шеснаест часова обрачунава се у паушалном износу 7,8% од основне плате запосленог,

3) празником накнада за дежурство износи 10,0% од основне плате запосленог, а обрачунава се на сљедећи начин:

1. првих осам часова обрачунава се као рад на празник,

2. осталих шеснаест часова обрачунава се у паушалном износу 10,0% од основне плате запосленог.

(2) Послије одрађеног дежурства суботом, запослени има право на један плаћени слободан дан, који може искористити у току наредне радне седмице.

(3) Послије одрађеног дежурства недјељом и празником, радник има право на слободан наредни радни дан.

Члан 31.

(1) Накнада за дежурство у примарној здравственој заштити износи 5,0% од основне плате запосленог.

(2) Уколико дежурство траје 12 часова, првих осам часова одрађује се за сљедећи радни дан, а накнада за сљедећа четири часа износи 5,0% од основне плате запосленог, ако наставља даље да ради.

(3) Ако запослени послије дежурства користи слободан дан, накнада за рад из става 2. овог члана износи 2,5% од основне плате запосленог.

Члан 32.

(1) Запослени који по налогу руководиоца раде дуже од пуног радног времена, за сваки сат прековременог радног времена имају право на један сат компензујућег радног времена.

(2) Вријеме из става 1. овог члана прерачунава се тромјесечно у слободне дане и сате који запослени треба да искористе најкасније у року од шест мјесеци.

Члан 33.

(1) Основна плата запослених увећава се за рад ноћу, за рад током републичких празника и других дана када се по закону не ради и у другим случајевима одређеним посебним колективним уговором.

(2) Висина увећања основне плате из става 1. овог члана одређује се посебним колективним уговором.

(3) Посебни колективни уговор закључује репрезентативни синдикат из члана 7. став 2. овог закона са надлежним министром, по овлашћењу Владе.

Члан 34.

(1) Запослени имају право на накнаду плате у пуном износу за:

1. вријеме коришћења годишњег одмора,
2. плаћеног одсуства,
3. републичких празника и других дана кад се по закону не ради,
4. привремене спријечености за рад због повреде на раду или професионалне болести,
5. за вријеме прекида рада због пропуста послодавца да предузме одговарајуће мјере заштите на раду утврђене законом којим се уређују радни односи и посебним колективним уговором.

(2) Запослени остварују право на накнаду плате за вријеме привремене спријечености за рад због болести, у складу са прописима из здравственог осигурања.

Члан 35.

(1) Запослени имају право на:

1) отпремнину при одласку у пензију и у случају ако се из економских, организационих и технолошких разлога укаже потреба за престанком рада запосленог,

2) накнаду трошкова превоза приликом доласка на посао и повратка са посла,

3) накнаду за путне трошкове службених путовања у складу са важећим прописима,

4) јубиларну награду,

5) новчану накнаду приликом рођења дјетета,

6) новчану помоћ породици у случају смрти радника,

7) новчану помоћ у случају смрти члана уже породице,

8) накнаду по основу обављања функције предсједника или повјереника репрезентативне синдикалне организације.

(2) Висина накнаде из става 1. овог члана одређује се посебним колективним уговором.

Члан 36.

1. Здравствене установе су дужне да извјештавају Министарство здравља и социјалне заштите о подацима о обрачунатим и исплаћеним платама.
2. Здравствене установе су дужне да извјештаје из става 1. овога члана достављају до 20. у мјесецу за претходни мјесец.
3. Министар здравља и социјалне заштите доноси правилник о садржају и начину извјештавања здравствених установа из става 1. овог члана.

# ГЛАВА IV

# ПРЕЛАЗНЕ И ЗАВРШНЕ ОДРЕДБЕ

Члан 37.

(1) Министар здравља и социјалне заштите ће у року од 90 дана од дана ступања на снагу овог закона донијети правилник из члана 36. став 3. овог закона.

(2) У року од 30 дана од дана ступања на снагу овог закона ускладиће се са законом сви подзаконски акти којима су уређени обрачун и исплата плата и других личних примања запослених у јавним установама у области здравства Републике Српске.

Члан 38.

Ступањем на снагу овог закона престаје да важи Закон о платама запослених лица у јавним установама у области здравства Републике Српске („Службени гласник Републике Српске“, бр. 68/22, 132/22 и 110/24).

Члан 39.

Овај закон објављује се у „Службеном гласнику Републике Српске“, а ступа на снагу 1. априла 2025. године.

Број: ПРЕДСЈЕДНИК

Датум: НАРОДНЕ СКУПШТИНЕ

Ненад Стевандић

**ОБРАЗЛОЖЕЊЕ**

**ПРИЈЕДЛОГА ЗАКОНА О ПЛАТАМА ЗАПОСЛЕНИХ ЛИЦА У ЈАВНИМ**

**УСТАНОВАМА У ОБЛАСТИ ЗДРАВСТВА РЕПУБЛИКЕ СРПСКЕ**

**(по хитном поступку)**

**I УСТАВНИ ОСНОВ** **ЗА ДОНОШЕЊЕ ЗАКОНА**

Уставни основ за доношење Закона о платама запослених лица у јавним установама у области здравства Републике Српске (по хитном поступку) садржан је у члану 39. став 5. Устава Републике Српске, према којем свако по основу рада има права на зараду у складу са законом и колективним уговором и у Амандману XXXII став 1. тачка 17) на члан 68. Устава Републике Српске, према којем Република Српска уређује и обезбјеђује финансирање остваривања права и дужности Републике.

Чланом 70. став 1. тачка 2) Устава Републике Српске прописано је да Народна скупштина Републике Српске доноси законе, друге прописе и опште акте.

**II УСКЛАЂЕНОСТ СА УСТАВОМ, ПРАВНИМ СИСТЕМОМ И ПРАВИЛИМА**

**ЗА ИЗРАДУ ЗАКОНА И ДРУГИХ ПРОПИСА РЕПУБЛИКЕ СРПСКЕ**

Према Мишљењу Републичког секретаријата за законодавство број: 22.04-020-782/25 од 7. марта 2025. године, уставни основ за доношење овог закона садржан је у члану 39. став 5. Устава Републике Српске, којим је прописано да свако по основу рада има право на зараду, у складу са законом и колективним уговором, у Амандману XXXII тачка 17) на члан 68. Устава Републике Српске, према којем Република уређује и обезбјеђује финансирање остваривања права и дужности Републике и у члану 70. став 1. тачка 2. Устава Републике Српске, према којем Народна скупштина Републике Српске доноси законе, друге прописе и опште акте.

Обрађивач овог закона је, у складу са чланом 41. став 1. т. 5) и 6) Правила за израду закона и других прописа Републике Српске („Службени гласник Републике Српске“, број 24/14), навео разлоге за доношење овог закона и дао објашњење разлога за доношење закона по хитном поступку. У вези с тим, основни разлог за доношење овог закона је повећање платних коефицијената за запослене у јавним установама у области здравства, с циљем побољшања материјалног положаја запослених.

У Образложењу предложеног Закона обрађивач је, у складу са чланом 213. Пословника о раду Народне скупштине Републике Српске („Службени гласник Републике Српске“, број 66/20), као разлог за доношење Закона по хитном поступку навео чињеницу да се мијењају платни коефицијенти, што ће резултирати повећањем личних примања за запослене у области здравства, а то се цијени као мјера која је од општег интереса за Републику Српску.

На предложени Закон Републички секретаријат за законодавство није имао примједаба у смислу његове усаглашености са Уставом, правним системом Републике Српске и Правилима за израду закона и других прописа Републике Српске и мишљења смо да се Приједлог закона о платама запослених у јавним установама у области здравства Републике Српске (по хитном поступку) може упутити даље на разматрање.

**III УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

Према Мишљењу Министарства за европске интеграције и међународну сарадњу број: 17.03-020-780/25 од 7. марта од 2025. године, након увида у прописе Европске уније и анализе Приједлога закона о платама запослених у јавним установама у области здравства Републике Српске (по хитном поступку), нису установљени обавезујући извори права ЕУ који се односе на материју достављеног Приједлога закона. Због тога у Изјави о усклађености стоји оцјена „непримјењиво“.

**IV РАЗЛОЗИ ЗА ДОНОШЕЊЕ ЗАКОНА**

Разлог за доношење овог закона је увећање платних коефицијената за запослене у јавним установама у области здравства, с циљем побољшања материјалног положаја запослених.

Платни коефицијенти се увећавају у одређеном проценту и то тако да сви запослени остваре увећање плате од 10%. У Закону се, такође, у члану 10. став 2. тачка 6) увећао коефицијент главне сестре организационе јединице за 15%, будући да оне нису биле обухваћене претходним увећањем плата медицинских сестара. У члану 16. Закона коригован је коефицијент на начин да је усклађен са Одлуком о најнижој плати у Републици Српској за 2025. годину (на износ од 950 КМ), а након тога увећан је за 10%.

Овај закон представља једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у јавним установама у области здравства Републике Српске.

Измјене садржане у овом закону у односу на Закон о платама запослених лица у јавним установама у области здравства Републике Српске односе се на преко 50% одредаба Закона. Зато је предложено доношење новог закона умјесто закона о измјенама и допунама.

**V РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Разлог за доношење Закона по хитном поступку садржан је у члану 213. Пословника о раду Народне скупштине Републике Српске („Службени гласник Републике Српске“, број 66/20), којим је прописано да се по хит­ном по­ступ­ку мо­же донијети са­мо за­кон ко­јим се уре­ђу­ју пи­та­ња и од­но­си на­ста­ли усљед окол­но­сти ко­је ни­су мо­гле да се пред­ви­де, а не­до­но­ше­ње за­ко­на по хит­ном по­ступ­ку мо­гло би да проузро­ку­је штет­не по­сље­ди­це по жи­вот и здра­вље љу­ди, без­бјед­ност Ре­пу­бли­ке и рад ор­га­на и ор­га­ни­за­ци­ја, и ако је то у општем интересу.

Предложеним Законом о платама запослених лица у јавним установама у области здравства Републике Српске мијењају се платни коефицијенти, а то ће резултирати повећањем личних примања за запослене у области здравства, што се свакако може цијенити као мјера која је од општег интереса за Републику Српску.

**VI ОБРАЗЛОЖЕЊЕ ПРЕДЛОЖЕНИХ РЈЕШЕЊА**

У Основним одредбама Закона прописан је начин утврђивања плата запослених лица у јавним установама у области здравства Републике Српске.

У Глави II – Платни коефицијенти, утврђене су платне групе, платне подгрупе и одређени платни коефицијенти за обрачун плата запослених лица у јавним установама у области здравства Републике Српске.

У Глави III – Накнада плата и друга примања радника, прописано је када се уводи дежурство и приправност, увећање плате по основу дежурства и приправности, утврђени су услови за рад дужи од пуног радног времена, уз напомену да се основна плата запосленог увећава за рад ноћу, за рад у дане републичких празника и других дана када се по закону не ради у складу са посебним колективним уговорима. Такође, прописано је да запослени имају право на отпремнину приликом одласка у пензију и у случају ако се из економских, организационих и технолошких разлога укаже потреба за престанком рада запосленог, накнаду трошкова превоза приликом доласка на посао и враћања са посла, накнаду за путне трошкове службених путовања у складу са важећим прописима, јубиларну награду, новчану накнаду приликом рођења дјетета, новчану помоћ породици у случају смрти радника, новчану помоћ у случају смрти члана уже породице. Прописана је и обавеза јавних здравствених установа да извјештавају Министарство здравља и социјалне заштите о обрачунатим и исплаћеним платама, као и рок у коме су дужни вршити извјештавање, те обавеза министра здравља и социјалне заштите да о томе донесе правилник.

У Глави IV – Прелазне и завршне одредбе, прописан је рок од 90 дана за доношење правилника из члана 36. став 1. овог закона, као и рок од 30 дана за усклађивање свих подзаконских аката са овим законом. Такође, прописано је и ступање на снагу закона.

**VII** **ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА НА**

**УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ**

**ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ**

Тачком V Одлуке о процјени утицаја прописа („Службени гласник Републике Српске“, број 8/23), процјена утицаја прописа не спроводи се на прописе који се доносе по хитном поступку.

**VIII РАЗЛОГ ЗА СТУПАЊЕ НА СНАГУ ЗАКОНА ПРИЈЕ ОСМОГ ДАНА**

**ОД ДАНА ОБЈАВЉИВАЊА У „СЛУЖБЕНОМ ГЛАСНИКУ**

**РЕПУБЛИКЕ СРПСКЕ“**

Чланом 109. Устава Републике Српске прописано је да закони и други општи акти ступају на снагу најраније осмог дана од дана објављивања, а да могу ступити на снагу и раније из нарочито оправданих разлога. Предложеним Законом о платама запослених лица у јавним установама у области здравства Републике Српске (по хитном поступку) мијењају се платни коефицијенти запослених на основу чега долази до повећање њихових личних примања, а то се свакако може цијенити као мјера која је од општег интереса за Републику Српску.

**IX  ФИНАНСИЈСКА СРЕДСТВА И ЕКОНОМСКА ОПРАВДАНОСТ**

**ДОНОШЕЊА ЗАКОНА**

За спровођење овог закона, у вези са повећањем платних коефицијената, потребно је обезбиједити додатна средства у Буџету Републике Српске за 2025. годину, у процијењеном износу око 38.500.000 КМ.